貼紙相亭

**貼紙相亭、貼紙相機**，相機連印刷機，用來影貼紙相，相同貼紙結合，用佢叫**影貼紙相**。日本發明，日文意譯，**印刷俱樂部**，又叫得**印相俱樂部**、**印貼紙機**、**寫真點紙機**。計入自動售賣機一類，大部好似個屋仔咁，企喺機內自拍，並且添加圖案，影好印出來。一九九五年七月亞麗詩正式出第一部。日本喺二〇〇〇年左右，深受後生女歡喜，中意扮可愛。有日本可愛文化，成為熱潮。
之後手提電話流行，加上遊戲業不景。有啲唔做，有啲執笠。但唔係無市場，技術轉向同手提電話結合，好似送電子相去電話電郵咁。開創者亞麗詩轉咗畀母公司世嘉，世喜有佢貼紙相日文商標プリクラ。

## 概要

一九九五七月推出，當初擺喺遊樂園入面。之後唔同公司都推出類似機器，影到同機內儲存名人、旅遊風景合成相，加框、變郵票等花紋，甚至配備數碼繪圖板畀人上面寫字。遊戲元素不斷加入，二十世紀九十年代未，到廿一世紀初，引發一股熱潮。

佢都可以話證件快相機影證件相演變出來。但要有數碼相機先得，先做到額外功能，所以要到二十世紀九十年代先有。執相技術發展，加上手提電話同流動通訊，數碼相機普及，相經電腦處理，有相片加工呢個諗法，整得靚啲，得意啲咁。一齊造就呢種熱門產品。

二〇二三年，相機有微調攝物功能，有廣泛編輯功能，可以對焦唔同部位，調整大小、形狀、長度咁。

## 機制
貼紙相有三隻遊戲，印相俱樂部、印相俱樂部二、超級印相會二一。有啲用街機底版，好似世嘉咁。但有啲用普通電腦，視窗系統咁。

過去，有用監視鏡頭呢類感光耦合元件。二〇一〇年打後，都用數碼單反相機。

早期，有用柯達相機 ，編號一嗰部，同柯達有合作攝影師五味彬入咗手 。

印相數碼打印機，用商用昇華彩色打印機，大多數三菱電機、昕芙旎雅生產。

設備來睇，大家無乜分別。要分就睇檔口設計、影後影像處理、使用介面、相紙質感色調等。靠呢啲突顯產品有幾獨特。

機身加入流動通訊功能，會做軟件更新，會有宣傳活動更新。影咗相傳到廠商伺服器，服務用戶會員。

以前有啲機款，儲咗過去幾次拍攝資料，印相出現問題，都可以喺測試模式重新打印。不過，有人濫用呢個功能，加上個人資料保護意識。二〇一五年主力機款，搞掂印晒相，就唔畀睇返，唔畀重印。未完成會保留一陣，機器故障，斷電再開機後繼續印相。

## 史

### 規劃同發展
一九八六年四月，原野直也創立遊戲公司亞麗詩。佐佐木美穗，後來印相俱樂部開發者，原本喺瑞可利入面做銷售。由於成日出入原野公司，原野邀請佢，一九八七年加入佢公司 。

創立無耐，公司業務就多元化，佢參與開發自助演唱包箱。有人向原野提案，自己相變相貼紙。 提案市場需求未清楚，身為發版商，一得到世嘉當時總裁中山隼雄批准，就即刻開發。 佐佐木講，諗出印相俱樂部，皆因偶然睇到影片打印機。遊戲中心啲客，有獎品拎得到，唯獨夾公仔機，畀咗一百日圓，唔一定有獎。女客一次畀三百圓，保證帶到返屋企，心情就唔同哂 。不過，男客就唔同，會問帶返屋企做乜。有份開發岡田耕始講 ， 九十年代中，遊戲中心正值格鬥遊戲鼎盛期，得玩格鬥遊戲啲男仔。自然就地測試營反應唔好，期望好低。 

一九九五年二月娛樂展覽會，部機有份參展，接待姐姐空閒時間走去排隊影相，排到長龍。 岡田同其他開發人員記得，遇到女性用影相亭，會同朋友，會同情侶一齊影。就意識到，啲相可以印成多張貼紙，化身啱女性表達溝通手段 。

### 完全運作後反應
一九九五年七月，印相俱樂部發行。 岡田講，當時印刷技術，原價大約二百日圓。有女性意見，決定一張三百日圓。 另外，指南介面，借用魔鬼積科士角色。角色出自公司作品數碼惡魔物語女神轉生二。 

產品會知名，多得公司峰岸不二男。佢有音樂界人脈，得到熱門組合電視上鏡。反應熱烈，電話接唔切。頭幾年，請臨時工都追唔切訂單。

一九九六年，得新語流行語大賞，入熱門產品排行榜 ，第八屆中小企業優秀新技術新產品獎 。介紹角色，畀人叫太郎  。第一次熱潮，一九九九年頂峰 。過多兩年消退，機器迅速減少 。

成功後，公司董事開間街機，專用做貼紙相。原野反對，如果得自己獲利，咁無好處。 

### 開發類似嘅產品
一九九七年七月八號，東京池袋遊樂中心推出，印相電話咭。同印相俱樂部類似，但唔印貼紙相，改為自製原創電話咭，入電話號碼同訊息，一張千日圓。 

之後東和日本整咗街頭快相，影全身。雖然一九九九年公司破產，不過日立軟件工程公司接手零件同耗材供應，吸收埋當中技術經驗。公司推出繼承機種，劇的美寫。自此貼紙相做到高畫質，駕駛執照證件相都影得出。好多新功能，用通訊網絡影投稿雜誌，報名參加試鏡都得。變到功能多，性能高。

亞麗詩舊公司，有大量貼紙相機庫存，出貨慢一步畀其他公司超前，市場份額大減。二〇〇九年二月，宣布退出商業遊戲業務，連帶貼紙相機。但保留部分開發業務同兒童集換式咭街機遊戲業務。開發成本上升，盈利能力下降，遊戲娛樂業困境，消費低迷，訂單大減。二〇〇九年七月，預計會虧損，公司得出結論，呢個業務恢復盈利、確保利潤好難，決定退出。剩低遊樂機業務，二〇一三年十二月，由亞麗詩新公司收購品牌後一個月，新公司畀母公司世嘉吸收。按吸收時叫世嘉互動。

二〇一七年三月卅一號，採購零件困難，世嘉終止產品維修支援。 二〇二〇年七月，世嘉宣布以佛慈機，再入貼紙相機市場。  世嘉遊樂機業務，二〇二四年四月移返去世嘉飛乎 ，貼紙相機都由佢生產。

其他公司機種，可以將相經紅外線通訊傳去手提電話，可以自動平衡膚色髮色，眼放大，影得更靚。同針對大人產品比，貼紙相機產品週期短得多。半年換新機，試過快到三個月換新機。潮流過咗，仍然無消失，反而持續十年以上暢銷。背後原因，有廠商長期努力，準確掌握消費者需求，不斷追求高性能新功能。

風流佔四成市場，細機蟻仔賣畀電視台、戲院、旅遊場所。針對小學生、中學生，同埋曾經上癮過卅幾歲人士，同智能手機整合。  

日本娛樂產業協會調查。一九九七年有五萬部，二〇一六年剩萬一部。機器功能提升，機身變大，營運商減少部數。帝國資料庫調查，得歐姆龍旗下風流搞得掂。其他廠商經營好艱難。萬代南夢宮遊樂退出市場。辰巳電子工業縮細規模。安美仕唔再定期銷售。造軟件二〇一八年破產，業務十二月交畀加賀裝置。得風流獨大。

## 日本以外擴張史
亞麗詩舊公司，推廣出日本以外，例如美國。二〇〇三年入中國，喺上海徐家匯區開專舖。 五月下旬，成立亞麗詩電子有限公司，喺天津開始營運。無盈利前景，無改善管理前景，放棄經營，二〇〇六年解散。

亞麗詩喺星加坡開咗間子公司，亞麗詩娛樂，喺東南亞賣街機遊戲機，經營新加坡影相亭。不過，利潤惡化，遊戲機銷售停滯不前。二〇〇七年六月財政年度尾，赤字七百萬日圓。二〇〇八年五月解散。

## 收集貼紙相
菲林相機時代，有種溝通方式，用即棄菲林相機影相，互相交換傳閱，娛樂交流兼備，叫做圖像交流。

九十年代中日本，有貼紙相機，用幾百日圓，就可以創作、交換、傳閱好多貼紙相。特別係，朋友影貼紙相，貼得落記事簿入面，好方便，受到中學女生歡迎。聯繫由直接朋友，伸延到朋友嘅朋友，顯示出友誼網絡。朋友化成圖示象徵，容易內部流傳。 

貼紙相貼落記事簿，當相簿用，叫貼紙相記事簿，貼到滿。印出來之外，下載到電話都有。攞相方法，喺部機度入電郵地址，用電話下載。又或者，紅外線通訊傳相。 有啲型號，畀人免費攞一張相，其餘畀錢下載內容。有啲畀人用紅外線通訊，攞晒所有圖片。

二〇一五年，經已唔出直接攞相型號。要簽會員合約，三百日圓一個月咁，先有得拎晒所有相。智能電話普及，會提供專用應用程式，駁通會員服務，管理啲相。有啲人齋要數碼相，唔要貼紙。因此亦出現機種齋拍唔印，價錢相對平啲，好似萬代南夢宮遊戲，白金平衡系列。

大多數用電郵地址嗰啲，得日本電訊商電郵用得來收相。無同電訊商簽約，外國遊客同虛擬網絡營運商，傳唔到落電話。就算申請會員下載圖片，畀錢得電信商代收一途，亦即電信帳單一齊收費。

## 攷